於是，以多斯特（Mullah Dost Mohammed）為首嘅一批塔利班士兵，聯同巴基斯坦一個反什葉派組織「先知之友守護者」（Sipah-e-Sahaba Party，簡稱 SPP）就殺咗入馬薩嘅伊朗領事館，殺咗十一個伊朗外交官同情報員，重有一個記者，令伊朗對塔利班極為不滿，不過由於塔利班死口唔認，雖然係人都知十幾人已經死咗，但都只可以當失蹤處理，結果件事就一路拖咗好耐，重引起國際社會同聯合國關注。